CELEX: C2006/165/73
Language: lt
Date: 2006-07-15 00:00:00
Title: Byla F-64/06  2006 m. gegužės 22 d.  pareikštas ieškinys byloje  Bergström prieš Komisiją

15.7.2006   
            
            
               LT
            
            
               Europos Sąjungos oficialusis leidinys
            
            
               C 165/36
            
         2006 m. gegužės 22 d. pareikštas ieškinys byloje Bergström prieš Komisiją
   
   (Byla F-64/06)
   (2006/C 165/73)
   Proceso kalba: prancūzų
   Šalys
   
      Ieškovas: Ragnar Bergström (Linkebeek, Belgija), atstovaujamas advokatų T. Bontinck ir J. Feld
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti individualų sprendimą dėl laikino tarnautojo statuso pakeitimo į pareigūno statusą paskyrimo rašte, įsigaliojusiame 2005 m. rugsėjo 16 d., apie kurį buvo pranešta 2005 m. rugsėjo 28 d.;
            
         
               —
            
            
               priteisti iš Europos Bendrijų Komisijos bylinėjimosi išlaidas.
            
         Ieškinio pagrindai ir pagrindiniai argumentai
   2004 m. balandžio 24 d. ieškovui buvo pranešta, kad jis laimėjo bendrą konkursą COM/A/3/02, paskelbtą 2002 m. liepos 25 d., kuriuo buvo siekiama sudaryti A7/A6 lygio administratorių rezervo sąrašą. Įsigaliojus naujiems Pareigūnų tarnybos nuostatams, pagal šių nuostatų XIII priedą jis buvo paskirtas į tą patį postą, kurį jis užėmė būdamas laikinu tarnautoju ir buvo priskirtas A*6 lygiui, 2 pakopai.
   Grįsdamas savo ieškinį ieškovas nurodo Nuostatų 31 ir 62 straipsnių bei šių nuostatų XIII priedo 5 ir 2 straipsnių pažeidimą.
   Be to, ieškovas nurodo teisėtų lūkesčių, įgytų teisių išlaikymo ir vienodo požiūrio į tos pačios kategorijos ar tą patį postą užimančius pareigūnus principų pažeidimą.